- ዓይኑሞ ማፃኣፖ
- <
- 74
- >

74
ዓሳኣፔ ዔራቶና ካላሌ ካላሊ
ዴራ ኮሺ ናንጋንዳጉዲ ሺኢቂንቴ ሺኢጲሢ
1 ፆኦሲዮ!
ናንጊና ኔ ኑና ዓይጋ ኬኤሬይ?
ሄንቆ ቦኦሎይዳ ዓኣ ኔ ማራቶይዳ ዻጋ ኔኤኮ ዓይጋ ዔኤቴይ?
2 ሚናፓ ዓርቃዖ ኔ ዶኦሬ
ኔ ዒጊኒ ማዓንዳጉዲ ዓይላታፓ ሻንቂ ኔ ኬሴ
ዴሮ ኔኤኮ ማሌ፤
ሃያኮ ቤርታ ኔኤኮ ናንጎ ቤሲ ኔ ማሄ
ፂዮኔ ዹኮም ማሌ።
3 ሄፆ ኔኤኮ ናንጊና ቆይዳ ማዔ ቤዞ ባንሢ ማሄ፤
ሞርካ ኔኤኮ ጌኤዦ ማኣራ ዓኣ ባኮ ቢያ ፑርቲሴኔ።
4 ሞርካ፦ «ኑ ባሼኔ» ጌዒ
ኔኤኮ ጌኤዦ ማኣሮይዳ ሄርሺንታኔ፤
ባሺፆ ዔርዛ ዔያቶኮ ባንዲሮዋ ሱፄኔ።
5 ካዮ ባኣካ ሚሢ ቆፃኒ
ሄርጋ ዓርቄ ዓሲ ዔያታ ማላኔ።
6 ሚፆ ቃርፂ ኮጫ ሱፆና ባኮ
ሄርጋና ቆፂ፥ ሞቶሾናኣ ጳርቂ ሜንሤኔ።
7 ኔኤኮ ጌኤዦ ማኣሮ ሚቺ ዔያታ ባይዜኔ፤
ኔ ሱንፆኮ ዎይፆ ቤዞዋ ዒኢሴኔ።
8 ዔያታ ፔኤኮ ዒኖና፦
«ጋፒንሢ ሄርቂ ኑ ዔያቶ ዎይሣንዳኔ» ጌዔኔ፤
ሳዔሎይዳ ፆኦሲ ካኣሽኪንታ ቤዞ ቢያ ዔያታ ሚቼኔ።
9 ማይ ኑ ዛጋንዳ ማላታ ማዓ ባኣዚ ባኣሴ፤
ፔቴታዖ ፆኦሲ ማሊሢ ኬኤዛኒ ኬስካ ዓሲያ ባኣሴ፤
ሃይ ዎማ ሄላንዳኣና ሃማይዲ ዴዓቴያ
ዔራይ ኑ ባኣካ ባኣሴ።
10 ፆኦሲዮ! ሞርካ ሚኢጫሢ ዎማ ሄላንዳኣናዳይ?
ኔ ሱንፆ ጫርቂ ዔያታ ቶኦቻሢ ዎማካ ጋፓይ?
11 ኩጮ ኔኤኮ ኔ ዓይጋ ማሂ ዔካይ?
ሚዛቆ ኩጮ ኔኤኮ ሾኦጶ ዴማ ዓይጋ ዳካይ?
12 ፆኦሲዮ! ሚናፓ ዓርቃዖ ኔ ታኣኮ ካኣቲኬ፤
ሳዖይዳ ኔኤኮ ዓውሲፆ ማዾ ኔ ማዼኔ።
13 ኔኤኮ ዎልቆና ባዞ ፓቄሢ ኔናኬ፤
ባዞይዳ ናንጋ ቦዖኮዋ ቶኦኮ ዋኣፆይዳ ኔ ዳኣፄኔ። ኬሲ. ማፃ 14፡21።
14 ሌዋታኔ ጌይንታ ቦዖኮ ቶኦኮ ኔ ጋኣጬኔ፤
ዓሲ ናንጉዋ ዳውሎ ማዢንቶማዋኣ *ዓሲ ናንጉዋ ዳውሎ ማዢንቶማኣ ጋዓዞ፦ ላንካይታሞ ዓሳ ቡሌ ማፃኣፖይዳ «ዒቶጲያ ዓሶማኣ ሙኡዚ ኔ ዒንጌኔ» ጋዓኔ።
ሙኡዚ ማሂ ኔ ዒንጌኔ። ዒዮ. 41፡1፤ ዓይኑ. 104፡26፤ ዒሲ. 27፡1።
15 ዓልቃ ዋኣፆንታ ዎታ ዎሮንታ ዑሬሢ ኔናኬ፤
ቢያ ዎዴ ዎታ ዎሮ ኔ ሚጪሴኔ።
16 ሮኦሮንታ ዋንቶንታ ኔኤሮኬ፤
ዓጊኖና ዓቦና ኔኤኒ ዶዲሺ ዴይሤኔ።
17 ሳዖኮ ማዓ ካሮ ጌሤሢ ኔናኬ፤
ዖጎፆንታ ባርጎንታ ኔኤኒ ኬሴኔ።
18 ናንጊና ናንጋ ጎዳሢዮ!
ኔ ሞርካ ኔና ቦሂ ዓማላሢ ዛጌ፤
ዔያታ ዔኤያ ማዔሢሮ ኔ ሱንፆይዳ ጫርቃኔ።
19 ኔኤም ዎርቃ ሼምፓሢ ቦዖም ዓኣሢ ዒንጊፖ፤
ኔኤም ማዻዞንሢኮ ሜቶ ናንጊና ዋሊፖ!
20 ጫኣቁሞ ኔኤሲ ማሌ፤
ዋይዚ ዒፂሢ ቡኬ ቤሲ
ሳዔሎኮ ዹሜ ጊንፃ ኩሜኔ።
21 ሄርቂንቲ ዎርቃዞንሢ ቦርሲንቲ ማዖፓ፤
ማንቆንታ ሜታዼ ዓሶንታ ሱንፆ ኔኤሲ ጋላቶንጎ።
22 ፆኦሲዮ! ዔቄ!
ኔ ጌኤዞ ዛሎ ሞኦቲንቴ፤
ፓሡዋ ዓሳ ሮኦሮ ጉቤ
ኔና ቶኦቻሢ ዛጌ።
23 ኔ ሞርኮኮ ሄርሺንቶ
ቢያ ዎዴ ዺቢ ዺቢ ዓኣዻ ሆኦሊንቶ
ዔያቶኮ ኔኤኒ ዋሊፖ።

- ዓይኑሞ ማፃኣፖ
- <
- 74
- >

74:13 ኬሲ. ማፃ 14፡21።

*74:14 ዓሲ ናንጉዋ ዳውሎ ማዢንቶማኣ ጋዓዞ፦ ላንካይታሞ ዓሳ ቡሌ ማፃኣፖይዳ «ዒቶጲያ ዓሶማኣ ሙኡዚ ኔ ዒንጌኔ» ጋዓኔ።

74:14 ዒዮ. 41፡1፤ ዓይኑ. 104፡26፤ ዒሲ. 27፡1።

© 2008 BSE