- ዓይኑሞ ማፃኣፖ
- <
- 63
- >

63
ዳውቴ ዓሲ ናንጉዋ ዪሁዳ ቦኦሎይዳ ዓኣና ዓይናዼ ዓይኑሞ
ፆኦሲ ኮዒሢ
1 ፆኦሲዮ! ኔኤኒ ታ ፆኦዛሢኬ፤
ዒናፓ ታ ኔና ዴንቃኒ ኮዓኔ፤
ዑፃ ታኣኮ ኔና ሱኡካዻኔ፤
ዋኣሢ ባይዚ ሜሊ ፃሄ ሳዓጉዲ
ሼምፓሢ ታኣኮ ኔና ዼኤቤኔ።
2 ታኣኒ ኔና ኔ ማኣሮይዳ ዛጌኔ፤
ኔኤኮ ዎልቆንታ ቦንቾዋ ታ ዴንቄኔ።
3 ሚጪንቲፃ ኔኤኮ ናንጊዳፓ ባሼታሢሮ
ዻንጋ ታኣኮ ኔና ጋላታኔ።
4 ዓካሪ ናንጎ ዎዶይዳ ቢያ ኔና ታ ጋላታኔ፤
ኔ ሱንፆና ታ ኩጮ ታኣኒ ሌካ ዔቂሳኔ።
5 ሼምፓሢ ታኣኮ
ዔኤሲና ማሊና ሙዒ ዎዛዻ ዓሲጉዲ ዎዛዻኔ፤
ዻንጋ ታኣኮ ዎዛና ጋላታ ዓይኑሞ ኔኤም ዓይናዻኔ።
6 ታ ላሄ ቤዛ ዓኣዖ ኔና ማላኔ፤
ዋንቶ ቢያ ኔ ባኣዚ ታ ሱካኔ።
7 ኔኤኒ ታና ማኣዳሢታሢሮ
ኔኤኮ ጋኣዞ ሺቦ ዴማ ዔቂ ዎዛና ታ ዓይናዻኔ።
8 ሼምፔላ ታኣኮ ኔና ጩጫምቢ ዓርቄኔ፤
ኔኤኮ ሚዛቆ ኩጫኣ ታና ኬልቄኔ።
9 ታና ዎዻኒ ኮዓሢ ቢያ
ሃይቂ ዱኡኪንታንዳኔ።
10 ጬንቾ ዓፓሮና ዔያታ ዎዺንታንዳኔ፤
ሌዞ ዔያቶኮ ቦዖ ሙዓንዳኔ።
11 ፆኦሲ ዒዛም ባሺሢ ዒንጋሢሮ
ካኣቲ ዎዛዻኔ፤
ፆኦሲ ሱንፆና ጌፓ ዓሳ ቢያ
ዒዛ ጋላታንዳኔ፥ ሉኡቃ ዓሶ ዻንጋ ጋዓንቴ ዓርቂንታንዳኔ። 1ሳሙ. 23፡14።

- ዓይኑሞ ማፃኣፖ
- <
- 63
- >

63:11 1ሳሙ. 23፡14።

© 2008 BSE